تورکیه جمهوریتی جمهوررئیسی رجب طیب اردوغان, 21 ییل لیک اقتدارلری دوریده, تورک وطنداش لری نینگ همه سی گه برچه ساحه لر بوییچه رفاه سویه سی نی آرتیریش اوچون شرایط نی تامین ایتیب بیرگن لیکلرینی معلوم قیلدی.
جمهوررئیس اردوغان, توناون پایتخت انقره ده جمهوررئیسلیک مجتمع سیده بولیب اوتگن کابینه ییغیلیشی آرتیدن بیانات بیردی.
تورکیه نینگ آلدیده گی برچه تاریخی فرصت لردن اینگ یخشی بیر شکلده فایده له نیش بوییچه قرارلی ایکن لیک لرینی ایسله تیب اوتدی.
اردوغان, "حکومت اوله راق مقدس فعالیت لر بوییچه خدمت قیلیش اوچون انرژی و ایشانچ گه ایگه میز.  عینی دمده دولت اوله راق هم آرتیقچه زیربنا و ظرفیت ایگه سی میز" دییه قید ایتدی.
(اقتدارلری دوریده) تورکیه نینگ اینگ کتته رواجله نیش و دموکراسی فعالیت لری گه شاهد بولگن لیگی, اقتصادی کوچ نی هر ییل اورته چه 5,5 فایز گه آشیریب ملی عاید نی تقریباً 1 تریلیون گه آرتیرگن لیک لرینی بیلدیرگن اردوغان, اوز سوز لرینی, "استخدام نینگ 32 میلیون گه چیقریلگن بیر تورکیه موجود.  بیز دوچ کیلیب قالگن تروریزم, کودتا و اقتصادی توزاق لر کبی قیین لیک لردن حتی هیچ بحث هم ایتمه یمن. تورک وطنداش لری نینگ همه سی گه برچه ساحه لر بوییچه رفاه سویه سی نی آرتیریش اوچون شرایط نی تامین ایتیب بیردیک" شکلیده دوام ایتدیردی.
اردوغان, تورکیه جمهوریتی پارلمانی وکیل لری نینگ رخصتی لری نینگ تکمیل بولیب قیتیب کیلیش لری آرتیدن ایرکین ینگی بیر اساسی قانون اوچون فعالیت لرنینگ باشله یدیگن لیگینی ایسله تیب اوتدی.
اردوغان, سوز لری نینگ دوامیده "صاداراتی میز جولای آییده 20 میلیارد 93 میلیون دالر گه ییتدی.  اوشبو رقم جولای آیی صادراتی نینگ اینگ یوقاری رقمی دن عبارت بولدی" دییه قید ایتدی.
اورته مدتلی برنامه نینگ سرمایه دارلر و اتحادیه لر نینگ نماینده لری نینگ همکارلیگی بیلن تیارله نیاتگن لیگینی بیلدیرگن اردوغان, سپتامبر آییدن باشلب بونی اعلان قیله دیگن لیکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
